ЗДРАВСТВЕНИ ЦЕНТАР ВРАЊЕ

Јована Јанковића Лунге бр.1

Број: 04-2872

Датум: 30.06.2017.год.

**Предмет:** Појашњење конкурсне документације за јавну набавку услуга-Израда акта о процени ризика на радним местима и у радној околини и обука из области безбедности и здравља на раду у Здравственом центру Врање ЈНМВ 30/17, за коју је позив за подношење понуда објављен на Порталу јавних набавки, интернет страници наручиоца 23.06.2017. године

На адресу наручиоца је примљен захтев за појашњењем конкурсне документације заведен под бројем 04-2870 од 30.06.2017. године и 2871 од 30.06.2017. године , за јавну набавку услуга – Израда акта о процени ризика на радним местима и у радној околини и обука из области безбедности и здравља на раду у Здравственом центру Врање ЈНМВ 30/17, следеће садржине:

**1. Питање потенцијалног понуђачазаведено под бројем 04-2870 од 30.06.2017. године**

Поштовани,

Имајући у виду Ваш негативан одговор за изменом конкурсне документације, још једном ћемо Вас подсетити на Ваше грубо кршење законских прописа, посебно Закона о безбедности и здрављу на раду ("Сл. гласник рс", бр. 101/2005 и 91/2015). Уколико и након овог дописа не измените конкурсну документацију бићемо принуђени да поднесемо Захтев за заштиту права.

Ваш одговор гласи: ***“Имајући у виду специфичност из домена  послова и појединих радних места у оквиру пружања здравствених услуга (рад у зони јонизујућег  зрачења, рад са агресивним хемијским и инфективним материјалом), неопходно је да потенцијални понуђач може  вршити специфичну обуку за раднике који раде на пословима са повећаним ризиком и опасношћу по здравље у Здравственом центру Врање, те стога Наручилац остаје при захтеву да потенцијални понуђач мора испуњавати  додатне услове да поседује Решење надлежног монистарства или други валидни доказ да испуњава  услове за вршење специфичне обуке у складу са Законом о образовању одраслих лица.“***

Као фирма имамо дугогодишње искуство у области безбедности и здравља на раду, у изради Актa о процени ризика, организовању обука под којима се свакако подразумевају и обуке запослених који раде на радним места са повећаним ризиком. Ни једним законским прописом није дефинисано да је за одржавање обука из безбедности и здравља на раду запослених који раде на радним местима са повећаним ризиком потребно да се има посебно решење. Након увида у Закон о образовању одраслих лица на који се константно позивате, тврдимо да ни један члан наведеног закона не захтева посебно решење за организовање обука из безбедности и здравља на рада запослених на радним местима са повећаним ризиком. Па Вас онда молимо да прецизирате **које тачно решење или други валидни доказ** тражите и којим **чланом Закона о образовању одраслих лица** се то захтева. Молимо Вас да наведете тачно законску одредбу која то захтева.

И даље тврдимо да је за организивање обука запослених из безбедности и здравља на раду потребно поседовање Лиценце за обављање послова безбедности и здравља на раду и Уверења о положеном стручном испиту и практичној оспособљености за обављање послова безбедности и здравља на раду уколико је реч о правном лицу или само Уверења о положеном стручном испиту и практичној оспособљености за обављање послова безбедности и здравља на раду уколико је реч о физичком лицу.

Напомињемо да само Лица за безбедност и здравље на раду, која поседују Уверење могу вршити обуке за безбедан и здрав рад, након чега су дужна да ураде Образац 6 за сваког запосленог, образац да је запослени обучен за безбедан и здрав рад, наравно под овом обуком се подразумева и обука за запослене који раде на радним местима са повећаним ризиком. Такође напомињемо да се обука за запослене који раде на радним местима са повећаним ризиком организује на годину дана према ставу 3 члана 28 Закона о безбедности и здрављу на раду ("Сл. гласник рс", бр. 101/2005 и 91/2015).

Сви наши наводи поткрепљени су Законом о безбедности и здрављу на раду ("Сл. гласник рс", бр. 101/2005 и 91/2015), па Вам скрећемо пажњу да исте проверите.

Такође напомињмо да је Наручилац дужан, према ставу 6 члана 76 Закона о јавним набавкама ("Сл. гласник рс", бр. 124/2012, 14/2015 и 68/2015), да услове за учешће у поступку одређује тако да ти услови не дискриминишу понуђаче и да су у логичкој вези са предметом јавне набавке

Још једном Вам указујемо на недостатке и неправилности у конкурсној документацији и захтевамо измену конкурсне документације због тражења ***Решења надлежног министарства или други валидни доказ да испуњава  услове за вршење специфичне обуке у складу са Законом о образовању одраслих лица***за предмет јавне набавке - ***Израда акта о процени ризика на радним местима и у радној околини и обука из области безбедности и здравља на раду.***

**2. Питање потенцијалног понуђача заведено под бројем 04- 2871 од 30.06.2017. године**

Удружење за ванредне ситуације Републике Србије, од почетка прати ЈНМВ 30/17 коју је објавио здравствени центар Врање и овом дописом Вам се обраћамо са предлогом да измените постојећу документацију а која се односи на додатне услове за понуђаче.

Сходно “Упутсву за откривање намештених понуда у поступку јавне набавке” а које је објавила Комисија за заштиту конкуренције Републике Србије, као и садржаја саме конкурсне документације коју сте објавили, постављених питања и датих одговора, лако је закључити да се ради о “намештеној јавној набавци”.

Наиме и сами смо упознати од стране Министарства просвете око начина добијања статуса ЈПОА образовања одраслих као и податак ко од понуђача евентуално може да задовољи тражене додатне услове за учешће у ЈНМВ број 30/17.

Сходно горе изнетом предлажем да измените услове конкурсне документације, да избаците део а који се односи на следеће:

- Захтев Наручиоца Здравственог центра Врање да потенцијални понуђач мора испуњавати и услове да може спроводити специфичну обуку и образовање у складу са Законом о образовању одраслих лица,што доказује Решењем надлежног министарства или другим валидним доказом.

**Одговор**:

 Комисија за јавне набавке која је формирана по предметној јавној набавци ЈНМВ 30-17 је након увида у приспеле захтеве за појашњење и измену конкурсне документације једногласно одлучила да се изврши измена конкурсне документације у смислу поднетих захтева за измену и појашњење конкурсне документације, као и да се продужи рок за пријем понуда

 Комисија за предметну јавну набавку ће због сложености предметне јавне набавке најкасније до 03.07.2017. године, извршити измену конкурсне документације, као и продужење рока за пријем конкурсне документације.

 **Комисија за јавну набавку**

 **ЈНМВ 30/17**